ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
10 มิ.ย. 2558

สรุปภาวะตลาดภาคเช้า : SET รีบาวด์ – ทิศทางดัชนีตลาดในภูมิภาคปรับตัวคละเคล้า ไม่มีทิศทางชัดเจน โดยการปรับตัวลงเกิดจากความกังวลด้านการปรับขึ้นอัตราดอกเบี้ยนโยบายของ Fed ตลาดที่สามารถรีบาวด์ได้ส่วนมากปรับตัวลงแรงเมื่อวานนี้ ด้านดัชนี SET index เปิดตลาดในแดนบวก ก่อนที่จะฟื้นตัวขึ้นเหนือระดับ 1500 จุดได้ มาปิดตลาดภาคเช้าที่ระดับ 1503.73 จุด (+0.76%) ได้ มูลค่าซื้อขายเบาบางที่ 1.5 หมื่นลบ. ก่อนหน้าการประชุม กนง. บ่ายวันนี้ หุ้นกลุ่มหลักปรับตัวขึ้นได้แก่ พลังงาน +1.8% รับเหมาก่อสร้าง +1.4% และ ท่องเที่ยว +1.4% ค่าเงินบาทแข็งค่าขึ้นเล็กน้อยมาอยู่ในกรอบ 33.60-33.70 บาท
กลยุทธ์ที่แนะนำ :ช่วงบ่าย: คาดดัชนี SET index ภาคบ่ายจะตอบรับกับการประชุม กนง. โดยถ้าหากผลออกมาคงอัตราดอกเบี้ยนโยบายจะเป็นผลบวกต่อหุ้นกลุ่มธนาคารได้ (เราชอบ KBANK มากที่สุดในกลุ่ม) เนื่องจาก NIM ผ่านจุดต่ำที่สุดไปแล้ว แต่ถ้ามีการปรับลดอัตราดอกเบี้ยนโยบาย ตลาดอาจจะแกว่งผันผวนจากการตีความสัญญาณการฟื้นตัวของเศรษฐกิจยังไม่ดีนัก-นโยบายการเงินแบบผ่อนคลายเพื่อกระตุ้นเศรษฐกิจ หุ้นแนะนำตามสัญญาณเทคนิค ได้แก่ VNG (รับ 8.8 ต้าน 9.5 Cut 8.6) และ TAKUNI (รับ 9.3 ต้าน 10.3 Cut 9.0) ‪